LISA

„COSTERS DEL SEGRE“

PDO-ES-A1523-AM02

Taotluse esitamise kuupäev: 4.11.2014

TOOTESPETSIFIKAADI MUUDATUSE TAOTLUS

1. Muutmise suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

2.1. Maksimaalse alkoholisisalduse tühistamine

Veinide kategooria puhul (valged, roosad ja punased veinid) üldalkoholisisalduse ja tegeliku alkoholisisalduse kustutamine tootespetsifikaadi punktist 2.1 ja koonddokumendi punktist 4.

Selle põhjus on kliimamuutustest tulenev alkoholisisalduse mõningane suurenemine viimastel aastatel.

ELi õigusaktide kohaselt võib üldalkoholisisaldus ületada 15 mahuprotsenti, kui seda pole kunstlikult suurendatud. Kehtestatud pole kohustust piirduda alkoholisisalduse puhul selle väärtusega, seega oleme otsustanud sellest reeglist loobuda.

Kui veinide alkoholisisaldus peaks seda künnist ületama, ei tuleneks see kunagi alkoholisisalduse kunstlikust suurendamisest.

2.2. Istutustiheduse piirangute tühistamine

Maksimaalse ja minimaalse istutustiheduse kustutamine tootespetsifikaadi punktist 3.1 ning koonddokumendi punkti 5 alapunkti a muutmine.

Kliimamuutuste ja uute kasvatusmeetodite tõttu peab kasvatajatel olema võimalik istutada viinapuid (praegu kehtestatud tihedusest) erineva tihedusega, et tagada kaitstud päritolunimetusega „Costers del Segre“ toodete eripära.

2.3. Määratletud geograafilise piirkonna laiendamine

Tootespetsifikaadi punkti 4 ja koonddokumendi punkti 6 muutmine, täiendades seda allpool esitatuga.

1. Katastriüksus 5 (maatükid 399, 400, 401 ja 402) Cubellsi omavalitsusüksuses (Artesa de Segre alapiirkond).

2. Katastriüksus 4 (maatükk 178) Albagési omavalitsusüksuses (Garriguesi alapiirkond).

3. Katastriüksus 6 (maatükid 317, 318, 319, 320 ja 597) Juncosa omavalitsusüksuses (Garriguesi alapiirkond).

4. Katastriüksused 1 (maatükk 27) ja 3 (maatükid 97 ja 222) Llardecansi omavalitsusüksuses (Garriguesi alapiirkond).

5. Katastriüksused 1 (maatükid 509 ja 556), 3 (maatükid 37, 190, 191, 219, 222, 226, 233, 248, 315 ja 318), 12 (maatükid 146, 151, 161, 163 ja 175), 13 (maatükid 17, 93, 127 ja 204) ning 17 (maatükk 212) Conca de Dalti omavalitsusüksuses (Pallarsi alapiirkond).

6. Katastriüksus 4 (maatükid 24, 25, 26, 29, 42, 43, 45, 46, 49, 50 ja 65) Pobla de Seguri omavalitsusüksuses (Pallarsi alapiirkond).

7. Katastriüksused 1, 2, 3, 4, 5 ja 6 Llimiana omavalitsusüksuses (Pallarsi alapiirkond).

8. Katastriüksus 3 (maatükid 17, 28, 29, 37, 300 ja 301) Rialpi omavalitsusüksuses (Pallarsi alapiirkond).

9. Katastriüksus 3 (maatükid 294 ja 430) Salàs de Pallarsi omavalitsusüksuses (Pallarsi alapiirkond).

10. Katastriüksused 3, 4, 5 ja 6 Talarni omavalitsusüksuses (Pallarsi alapiirkond).

11. Katastriüksused 1 (maatükid 162 ja 181) ning 2 (maatükk 143) Almacellesi omavalitsusüksuses (Raimati alapiirkond).

12. Katastriüksus 5 (maatükk 280) Almacellesi omavalitsusüksuses (Segrià alapiirkond).

13. Katastriüksused 1 ja 2 Lleida omavalitsusüksuses (Segrià alapiirkond).

14. Katastriüksused 11 (maatükid 6, 7, 8 ja 9005) ning 12 (maatükk 9006) Torrefarrera omavalitsusüksuses (Segrià alapiirkond).

15. Katastriüksus 6 (maatükid 42, 43, 44, 45, 46, 47 ja 48) Vilagrassa omavalitsusüksuses (Valls del Riu Corbi alapiirkond).

Pärast mitme huvitatud isiku esitatud taotlusi tootmispiirkonna laiendamise kohta koostas kaitstud päritolunimetuse haldaja aruanded asjaomaste maatükkide põllumajanduslike, mulla-, kliima- ja keskkonnatingimuste kohta, et kontrollida, kas uued piirkonnad, mida taotletud laiendamine puudutas, vastavad kaitstud päritolunimetusega hõlmatud piirkonna profiilile ning et kinnitada vastavuse korral nende täpne asukoht asjaomases alapiirkonnas. Nende täienduste selgitused on esitatud allpool.

1. Cubellsi omavalitsusüksuses asuvad maatükid külgnevad maatükkidega, mida kaitstud päritolunimetuse määratletud piirkond juba hõlmab, ning nende kliima- ja mullatingimused on samasugused nagu asjaomases alapiirkonnas. Neilt maatükkidelt pärit tooted saab seega kaitstud päritolunimetusega hõlmata, ilma et see mõjutaks veinide kvaliteeti ega omadusi.

2. Albagési omavalitsusüksuses asuv maatükk külgneb katastriüksuse 4 üheteistkümne muu maatükiga, mida kaitstud päritolunimetuse „Costers del Segre“ määratletud piirkond juba hõlmab.

3. Juncosa omavalitsusüksuses asuvad maatükid külgnevad maatükkidega, mida kaitstud päritolunimetuse määratletud piirkond juba hõlmab, ning nende kliima- ja mullatingimused on samasugused nagu asjaomases alapiirkonnas. Neilt maatükkidelt pärit tooted saab seega kaitstud päritolunimetusega hõlmata, ilma et see mõjutaks veinide kvaliteeti ega omadusi.

4. Llardecansi omavalitsusüksuses asuvate maatükkide mulla- ja kliimatingimused on samasugused nagu ülejäänud Garriguesi alapiirkonnas. Seega on tagatud kaitstud päritolunimetusega „Costers del Segre“ veinide eriline kvaliteet ja omadused.

5. Conca de Dalti omavalitsusüksusest pärit veinide kvaliteet ja omadused on samasugused nagu ülejäänud Pallarsi alapiirkonnast pärit veinidel.

6. Pobla de Seguri omavalitsusüksusest pärit veinide kvaliteet ja omadused on samasugused nagu ülejäänud Pallarsi alapiirkonnast pärit veinidel.

7, 10, 13 ja 14. Llimiana, Talarni, Lleida ja Torrefarrera omavalitsusüksusi puudutavad muudatused pole geograafilised muudatused, vaid pigem sõnastuse kohandused, et lisada selgust ja objektiivsust. Torrefarrera puhul tuleneb muudatus ümberkorraldustest: maatükkide koodid on muutunud ja need tuleb selle muudatusega ajakohastada.

8. Rialpi omavalitsusüksuses asuvad maatükid külgnevad maatükkidega, mida kaitstud päritolunimetuse määratletud piirkond juba hõlmab, ning nende kliima- ja mullatingimused on samasugused nagu asjaomases alapiirkonnas. Neilt maatükkidelt pärit tooted saab seega kaitstud päritolunimetusega hõlmata, ilma et see mõjutaks veinide kvaliteeti ega omadusi.

9. Salàs de Pallarsi omavalitsusüksusest pärit veinide kvaliteet ja omadused on samasugused nagu ülejäänud Pallarsi alapiirkonnast pärit veinidel.

10. Almacellesi omavalitsusüksuses asuva maatüki lisamine ei mõjuta toote kvaliteeti, sest see maatükk külgneb maatükkidega, mida kaitstud päritolunimetuse „Costers del Segre“ määratletud piirkond juba hõlmab.

11. Vilagrassa omavalitsusüksuses asuvad maatükid külgnevad maatükkidega, mida kaitstud päritolunimetuse määratletud piirkond juba hõlmab, ning nende kliima- ja mullatingimused on samasugused nagu asjaomases alapiirkonnas. Neilt maatükkidelt pärit tooted saab seega kaitstud päritolunimetusega hõlmata, ilma et see mõjutaks veinide kvaliteeti ega omadusi.

2.4. Uute sortide lisamine

Tootespetsifikaadi punkti 6 ja koonddokumendi punkti 7 muutmine, et need hõlmaksid järgmisi uusi viinamarjasorte: Godello, Chenin Blanc, Verdejo ja Viognier (valged) ning Cabernet Franc, Garnacha Tintorera, Malbec ja Petit Verdot (punased).

Mitu veinitootjat, kes toodavad asjaomase kaitstud päritolunimetusega veine, on taotlenud nende (selles autonoomses piirkonnas lubatud) sortide lisamist või selle vastu huvi väljendanud, leides, et need sordid on selleks sobilikud. Tuginedes neile taotlustele ja asjaolule, et nende sortide puhul saavutati suurepäraseid tulemusi uuringutes ja katsetes, millega nende sobivust kontrolliti (võttes arvesse mulla- ja kliimatingimusi), on otsustatud need sordid lisada.

Piirkonna looduslike tegurite tõttu on valged sordid Chenin Blanc ja Viognier täiuslikud kaitstud päritolunimetusega „Costers del Segre“ veinide tootmiseks, sest kummagi sordi erilised maitsed ja aroomid säilivad ning valgete veinide omadused tulevad hästi esile, aga samas säilivad piirkonnale iseloomulikud omadused ja maitsed.

Kaitstud päritolunimetusega „Costers del Segre“ punaseid veine iseloomustab tugev aroom, tasakaalustatud maitse ja tanniinsus. Need on maitselt külluslikud, täidlased ja struktuursed. Katsed sortidega Cabernet Franc, Garnacha Tintorera ja Petit Verdot näitavad, et nende sortide kasutamine tooks need omadused esile.

Verdejo on varase võrsumis- ja valmimisajaga valge sort, mis tänu piirkonna looduslikele mõjudele sobib hästi poolpikaks lõikuseks. Kasvutingimuste seisukohast saab sellest sordist väga häid veine, kui istutustihedus on väike ja saagikus suur. Veinidel on sellele sordile iseloomulikud maitsed ja aroomid ning keskmine kuni suur alkoholisisaldus ja happesus. Selle sordi kasutamisega tuleks esile kaitstud päritolunimetusega „Costers del Segre“ valgete veinide eripärased omadused, sest säiliksid piirkonnale omased tunnused ja maitsed.

Godello on varase võrsumis- ja valmimisajaga valge sort, mis tänu piirkonna looduslikele mõjudele sobib täiuslikult nende veinide valmistamiseks; samas säilivad sellele sordile iseloomulikud aroomid ja maitsed. Veinide alkoholisisaldus on 12–13 %, happesus on keskmine või suur (5,5–6,5) ning lõhnapotentsiaal keskmine.

Lühidalt öeldes säilivad Godello sordist valmistatud veinide puhul piirkonnale iseloomulikud omadused ja maitsed, ilma et muutuks veinide kvaliteet.

Kaitstud päritolunimetusega „Costers del Segre“ punaseid veine iseloomustab tugev aroom, tasakaalustatud maitse ja tanniinsus. Need on maitselt külluslikud, täidlased ja struktuursed. Sordiga Malbec tehtud katsed näitavad, et selle sordi kasutamisega tuleks need omadused esile. Tehtud uuringud näitavad, et Malbec on väga suure saagikusega sort, mille puhul on suur potentsiaal toota kvaliteetset veini ilma piirkonnale iseloomulikke omadusi ja maitseid vähendamata.

2.5. Seose parandamine

Tootespetsifikaadi punkti 7.3 ja koonddokumendi punkti 8 sõnastuse parandamine.

Sõnastust on parandatud iga veiniliigi puhul, mis on kaitstud päritolunimetusega hõlmatud.

Määratletud piirkonna laiendamisel ega uute sortide lisamisel pole mõju tootekvaliteedile ega veini omadustele, seega pole need muudatused seose sõnastust mõjutanud. Seos ei muutu piirkonna laiendamise ega sortide lisamisega, sest uued piirkonnad ja sordid on kooskõlas kaitstud päritolunimetuse põhiomadustega ja seega ka seosega. Kui uued lisandused ei oleks kooskõlas kaitstud päritolunimetuse seosega, ei saaks neid lisada.

2.6. Määratletud piirkonnas villimise nõude tühistamine

Muudetakse tootespetsifikaadi punkti 8.3 ja koonddokumendi punkti 9, tühistades nõude, et villimine peab toimuma määratletud piirkonnas.

Kaitstud päritolunimetusega „Costers del Segre“ toodete villimine ei pea toimuma viinamarjade kasvatamise ega veini tootmise piirkonnas.

Seega lisame tootespetsifikaati järgmise lõigu:

„Kaitstud päritolunimetusega „Costers del Segre“ tooted peavad olema pakendatud viisil, millega säilitatakse nende põhiolemus, omadused ja kvaliteet. Neid ei tohi kunagi transportida viisil, mis võib kahjustada lõpptoote kvaliteeti. Kui tooted pakendatakse väljaspool tootmispiirkonda, tuleb kaitstud päritolunimetuse haldajat eelnevalt teavitada, et ta saaks teha pakendamise üle järelevalvet ja tagada toote kvaliteedi“.

2.7. Garantiimärkide täiustamine

Tootespetsifikaadi punkti 8.5 ja koonddokumendi punkti 9 parandamine, vahetades ühe märgistamis- ja nummerdussüsteemi järgmiste variantide vastu: garantiipitser, nummerdatud märgis, nummerdatud lisamärgis või arvutipõhine kontrollisüsteem.

Muudatuse põhjus on see, et garantiipitser peaks kajastama tegelikkust ja tagama kaitstud päritolunimetusega toodete jälgitavuse. Uus süsteem põhineb kodeeritud teabe elektroonilistel kontrollidel, mis võimaldavad kaitstud päritolunimetuse haldajast organisatsioonil jälgida toodetud, villitud ja turustatud mahte ning tagavad, et võimalik on teha kindlaks toote päritolu. Kaitstud päritolunimetuse haldajast organisatsiooni töötajad teevad perioodilisi kohapealseid veinitootjate kontrolle.

KOONDDOKUMENT

1. Nimetus(ed)

Costers del Segre

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

5. Kvaliteetvahuvein

8. Poolvahuvein

4. Veini(de) kirjeldus

VEIN – valged ja roosad

Valged

Läbipaistvad, kollaka või roheka tooniga, mõnikord oranži või pruuni varjundiga.

Veinid peavad vastama järgmistele vahemikele/väärtustele:

neelduvus 420 nm juures on suurem kui 0,05 või sellega võrdne, väiksem kui 1,4 või sellega võrdne ning suurem kui neelduvus 520 nm juures;

neelduvus 520 nm juures on väiksem kui 0,4 või sellega võrdne;

neelduvus 620 nm juures on väiksem kui 0,1 või sellega võrdne;

värvi intensiivsus on suurem kui 0,05 või sellega võrdne ja väiksem kui 2 või sellega võrdne;

hägusus on alla 30 NTU.

Sordist tingitud puuvilja- ja/või köögivilja-, lille- ja vürtside aroomiga, võimalike kolmanda taseme aroomidega ning puudusteta.

Tasakaalustatud maitsega ja pika järelmaitsega, mis püsib enam kui viis sekundit; puudusteta.

Roosad

Läbipaistvad, roosaka, punaka ja/või sinaka tooniga.

Veinid peavad vastama järgmistele vahemikele/väärtustele:

neelduvus 420 nm juures on suurem kui 0,1 või sellega võrdne ning väiksem kui 2,5 või sellega võrdne;

neelduvus 520 nm juures on suurem kui 0,1 või sellega võrdne ning väiksem kui 3 või sellega võrdne;

värvi intensiivsus on suurem kui 0,1 või sellega võrdne ja väiksem kui 5,7 või sellega võrdne;

hägusus on alla 30 NTU.

Sordist tingitud puuvilja- ja/või köögivilja-, lille- ja vürtside aroomiga, võimalike kolmanda taseme aroomidega ning puudusteta.

Tasakaalustatud maitsega ja pika järelmaitsega, mis püsib enam kui viis sekundit; puudusteta.

Crianza veinide maksimaalne lubatud lenduvate hapete sisaldus on 15 meq/l.

Maksimaalne vääveldioksiidisisaldus on 250 mg/l, kui suhkrusisaldus on > 5 g/l.

Üldised analüütilised omadused

Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta) 200

VEIN – punased

Selged, punase ja/või lilla kuni pruuni või telliskivipunase tooniga crianza veinide puhul

Veinid peavad vastama järgmistele vahemikele/väärtustele:

neelduvus 420 nm juures on suurem kui 0,1 või sellega võrdne;

neelduvus 520 nm juures on suurem kui 0,1 või sellega võrdne;

värvi intensiivsus on suurem kui 3 või sellega võrdne;

hägusus on alla 80 NTU.

Puudusteta, sordist tingitud puuvilja- ja/või köögivilja-, lille- ja vürtside aroomiga ning võimalike kolmanda taseme aroomidega.

Tasakaalustatud maitsega ja pika järelmaitsega, mis püsib enam kui viis sekundit; puudusteta.

Crianza veinide puhul võib maksimaalne lenduvate hapete sisaldus liitris suureneda 1 milliekvivalendi võrra iga alkoholiühiku kohta, mis ületab 11 mahuprotsenti, ja iga laagerdumisaasta kohta kuni 20 milliekvivalendini liitri kohta.

Maksimaalne vääveldioksiidisisaldus on 200 mg/l, kui suhkrusisaldus on > 5 g/l

Üldised analüütilised omadused

Minimaalne tegelik alkoholisisaldus (mahuprotsentides) 11 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta) 150

Liköörvein

Valgetest sortidest valmistatud – läbipaistvad, kollaka ja/või roheka tooniga, mõnikord oranži või vanakuldse varjundiga; punastest sortidest valmistatud – alates punasest ja/või lillast toonist kuni võimaliku oranži, pruuni või pronksja toonini.

Veinid peavad vastama järgmistele vahemikele/väärtustele:

neelduvus 420 nm juures on suurem kui 0,1 või sellega võrdne ning väiksem kui 20 või sellega võrdne;

neelduvus 520 nm juures on suurem kui 0,1 või sellega võrdne ning väiksem kui 20 või sellega võrdne;

neelduvus 620 nm juures on suurem kui 0,1 või sellega võrdne ning väiksem kui 10 või sellega võrdne;

värvi intensiivsus on väiksem kui 50 või sellega võrdne;

hägusus on alla 80 NTU.

Puudusteta, sordist tingitud puuvilja- ja/või köögivilja-, lille- ja vürtside aroomiga ning võimalike kolmanda taseme aroomiga.

Tasakaalustatud maitsega, puudusteta.

Maksimaalne vääveldioksiidisisaldus on 200 mg/l, kui suhkrusisaldus on > 5 g/l

Üldised analüütilised omadused

Maksimaalne üldalkoholisisaldus (mahuprotsentides) 22 Minimaalne tegelik alkoholisisaldus (mahuprotsentides) 15 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 150

Kvaliteetvahuvein

Läbipaistvad, kollaka ja/või roheka tooniga (mõnikord oranži või vanakuldse varjundiga) ning pideva mullide vooga.

Veinid peavad vastama järgmistele vahemikele/väärtustele:

neelduvus 420 nm juures on suurem kui 0,05 või sellega võrdne ning väiksem kui 1,4 või sellega võrdne;

neelduvus 520 nm juures on väiksem kui 2 või sellega võrdne;

neelduvus 620 nm juures on väiksem kui 1 või sellega võrdne;

värvi intensiivsus on suurem kui 0,05 või sellega võrdne ja väiksem kui 2 või sellega võrdne;

hägusus on alla 30 NTU.

Puudusteta, värskete puuviljade ja/või köögivilja- ja/või lillearoomiga, mõnikord pudelis laagerdumisest tulenevate kolmanda taseme aroomiga.

Tasakaalustatud maitsega ja pika järelmaitsega, mis püsib enam kui viis sekundit; puudusteta.

Üldised analüütilised omadused

Maksimaalne üldalkoholisisaldus (mahuprotsentides) 12,8 Minimaalne tegelik alkoholisisaldus (mahuprotsentides) 10,8 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 185

Poolvahuvein

Süsinikdioksiidisisaldusest tulenevad mullid, aga mitte vaht; värv vastab iga veiniliigi puhul (valge, punane, roosa) eelnevates jagudes kirjeldatud neelduvusvahemikele.

Sordist tingitud puuvilja- ja/või lillearoomiga, puudusteta.

Süsinikdioksiidisisaldus on suus tuntav, vein on tasakaalustatud maitsega ja pika järelmaitsega, mis püsib enam kui viis sekundit; puudusteta.

Vääveldioksiidisisaldus on võrdne valgete, roosade ja punaste veinide omaga.

Üldised analüütilised omadused

Maksimaalne üldalkoholisisaldus (mahuprotsentides) 12,5 Minimaalne tegelik alkoholisisaldus (mahuprotsentides) 10 Minimaalne üldhappesus 3,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 10

5. Veinivalmistustavad

a. Peamised veinivalmistustavad

Veinivalmistuse eritavad

Virde või veini pressimiseks ja selle marjakestadest eraldamiseks rakendatakse sobivat survet, tagades et 100 kg korjatud marjadest ei valmistataks üle 75 liitri veini.

b. Maksimaalne saagikus

16 000 kg viinamarju hektari kohta;

120 hektoliitrit hektari kohta.

6. Määratletud piirkond

Kaitstud päritolunimetusega „Costers del Segre“ hõlmatud piirkond koosneb seitsmest alapiirkonnast:

Artesa de Segre alapiirkond, mis hõlmab järgmisi omavalitsusüksusi:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Montclari piirkond Agramunti omavalitsusüksuses

— katastriüksused 5 (maatükid 399, 400, 401 ja 402) ning 7 (maatükk 90) Cubellsi omavalitsusüksuses

— katastriüksus 5 (maatükid 1 ja 22) Os de Balagueri omavalitsusüksuses

Urgelli alapiirkond, mis hõlmab järgmisi omavalitsusüksusi:

— Penelles

— Preixens

— katastriüksused 2 (maatükk 7), 3 (maatükk 75), 4 (maatükk 25) ja 13 (maatükk 93) Ivars d’Urgelli omavalitsusüksuses

Garriguesi alapiirkond, mis hõlmab järgmisi omavalitsusüksusi:

— Albi

— Arbeca

— Bellaguarda

— Cervià de les Garrigues

— Espluga Calba

— Fulleda

— Floresta

— Pobla de Cérvoles

— Omellons

— Tarrés

— Vinaixa

— Vilosell

— katastriüksused 5 (maatükk 487), 12 (maatükid 14, 15, 16, 33, 34 ja 37) ja 13 (maatükid 3, 4 ja 5) Juneda omavalitsusüksuses

— katastriüksused 9 (maatükid 30 ja 96), 21 (maatükid 114, 165 ja 167) ning 22 (maatükid 118, 119 ja 120) Borges Blanquesi omavalitsusüksuses

— katastriüksus 4 (maatükid 178, 182, 183, 184, 186, 187, 188, 189, 190, 191, 192 ja 193) Albagési omavalitsusüksuses

— katastriüksused 2 (maatükid 57, 66, 499 ja 9002) ning 6 (maatükid 317, 318, 319, 320 ja 597) Juncosa omavalitsusüksuses

— katastriüksused 1 (maatükk 27) ja 3 (maatükid 97 ja 222) Llardecansi omavalitsusüksuses

Pallarsi alampiirkond, mis hõlmab järgmisi omavalitsusüksusi:

— Tremp (omavalitsusüksuse endised piirid) ning Gurb, Palau de Noguera, Puigcercós, Suterranya ja Vilamitjana (Trempi piirkonnad)

— katastriüksused 1 (maatükid 509 ja 556), 3 (maatükid 37, 190, 191, 219, 222, 226, 233, 248, 315 ja 318), 12 (maatükid 146, 151, 161, 163 ja 175), 13 (maatükid 17, 93, 127 ja 204) ning 17 (maatükk 212) Conca de Dalti omavalitsusüksuses

— liidetud piirkonnad Cellers ja Guàrdia de Tremp omavalitsusüksuses Castell de Mur

— liidetud piirkonnad Sant Cristòfol de la Vall, Sant Martí de Barcedana ja Sant Miquel de la Vall omavalitsusüksuses Gavet de la Conca

— liidetud piirkonnad Conques, Figuerola d’Orcau, Orcau-Basturs ja Sant Romà d’Abella omavalitsusüksuses Isona i Conca Dellà

— katastriüksus 4 (maatükid 24, 25, 26, 29, 42, 43, 45, 46, 49, 50 ja 65) Pobla de Seguri omavalitsusüksuses

— katastriüksused 1, 2, 3, 4, 5 ja 6 Llimiana omavalitsusüksuses

— katastriüksus 3 (maatükid 28, 37, 300 ja 301) Rialpi omavalitsusüksuses

— katastriüksus 3 (maatükid 294 ja 430) Salàs de Pallarsi omavalitsusüksuses

— katastriüksused 3, 4, 5 ja 6 Talarni omavalitsusüksuses

— katastriüksused 3 (maatükid 201, 202, 203, 220, 223, 225, 325 ja 330) ning 2 (maatükid 273 ja 276) Sorti omavalitsusüksuses

Raimati alapiirkond, mis hõlmab järgmisi omavalitsusüksusi:

— Raimati asula Lleida omavalitsusüksuses

— katastriüksused 1 (maatükid 162 ja 181) ning 2 (maatükk 143) Almacellesi omavalitsusüksuses

Segrià alapiirkond, mis hõlmab järgmisi omavalitsusüksusi:

— katastriüksused 6 (maatükid 9017, 9022 ja 9005) ning 15 (maatükid 3, 57, 9001, 9003, 9004, 9007 ja 2027) Alcarràsi omavalitsusüksuses

— Alfarràs

— katastriüksus 5 (maatükid 25, 180, 181, 193 ja 280) Almacellesi omavalitsusüksuses

— Almenar

— Gimenells i el Pla de la Font

— katastriüksused 1, 2, 7 (maatükid 230, 231, 232, 307, 309, 310 ja 311) ning 8 (maatükk 337) Lleida omavalitsusüksuses

— katastriüksused 11 (maatükid 6, 7, 8 ja 9005) ning 12 (maatükk 9006) Torrefarrera omavalitsusüksuses

Valls del Riu Corbi alapiirkond, mis hõlmab järgmisi omavalitsusüksusi:

— Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornès de Segarra

— Nalec

— Omells de Na Gaia

— Preixana

— San Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— katastriüksused 4 (maatükk 92) ja 6 (maatükid 42, 43, 44, 45, 46, 47 ja 48) Vilagrassa omavalitsusüksuses

Ühtki maatükkidest, mis kuuluvad kaitstud päritolunimetusega „Costers del Segre“ hõlmatud geograafilisse piirkonda, ei arvata välja maad puudutavate ümberkorralduste, sundvõõrandamise ega omavalitsusüksuste piiride muutmise korral, mida tehakse kooskõlas kohalikku omavalitsust käsitlevate kehtivate õigusaktidega.

7. Peamised veiniviinamarjasordid

AGUDELO – CHENIN BLANC

MACABEO – VIURA

MOSCATEL ALEJANDRIA – MOSCATEL DE MALAGA

MONASTRELL

MERLOT

GARNACHA TINTA – LLADONER

GARNACHA BLANCA – LLADONER BLANCO

CHARDONNAY

GODELLO

GEWÜRZTRAMINER

GARNACHA TINTORERA

XARELLO – CARTOIXA

VIOGNIER

VERDEJO

TREPAT

CABERNET SAUVIGNON

CABERNET FRANC

ALBARIÑO

TEMPRANILLO – ULL DE LLEBRE

SYRAH

SAUVIGNON BLAN

RIESLING

PINOT NOIR

PETIT VERDOT

PARELLADA – MONTONEC

MAZUELA – SAMSO

MALVASIA AROMATICA – MALVASIA DE SITGES

MALBEC

MOSCATEL DE GRANO MENUDO – MOSCATEL MORISCO

8. Seos(ed)

Vein

Tänu kaitstud päritolunimetusega „Costers del Segre“ toodete konkreetsetele ja täpselt kindlaks määratud omadustele (geograafiline päritolupiirkond ning kaugus Vahemerest ja Püreneedest, millest on tingitud suurte ööpäevaste ja hooajaliste temperatuurikõikumistega kontinentaalne kliima ning piirkonnale omased kasvuperioodid) on tagatud iseloomulik viinamarjasaak.

Piirkonna looduslikud tegurid võimaldavad säilitada traditsioonilisi sorte ning täiustada muid kui pärismaiseid sorte, mis võeti kasutusele pärast viinapuutäide levimist. Seega on viinamarjasordid väga mitmekesised, mis tähendab, et toodetel võib olenevalt sordist olla väga erinev koostis.

Võttes arvesse inimtegureid, on tegemist traditsioonilise viinamarjakasvatuspiirkonnaga, nagu seda näitavad ajaloolised tõendid, sealhulgas dokumendid ja füüsilised struktuurid, ning entusiasm uute murranguliste tehnoloogiate suhtes.

Öised temperatuurid on kaitstud päritolunimetusega „Costers del Segre“ hõlmatud piirkonnas valmimisprotsessi ajal erakordselt madalad – kogu valmimisprotsessi vältel tavaliselt umbes 15 °C ning hilisemates etappides 2–10 °C. Seetõttu on toodetud veinid suure happesuse ja intensiivse maitsega, eristudes muude piirkondade toodangust. Kui valged veinid pärinevad laugete nõlvadega alapiirkondadest, on nende esmased aroomid puuviljased, ja kui need pärinevad mägisematest alapiirkondadest, on neil lillearoom. Punaste veinide puhul kajastavad looduse mõju tegelik alkoholisisaldus, aroomid ja maitsed. Kõik need tegurid aitavad säilitada iseloomulikke omadusi, mis veinides kujunevad tänu madalatele öistele temperatuuridele. Samasuguste omadustega veinide tootmine on muudes piirkondades võimatu.

Kvaliteetvahuvein

Teatavad veinitootjad on vahuveini alates eelmise sajandi algusest tootnud traditsiooniliste meetoditega.

Kui nende vahuveinide tootmiseks kasutatavad valged veinid pärinevad laugete nõlvadega alapiirkondadest, on nende esmased aroomid puuviljased, ja kui need pärinevad mägisematest alapiirkondadest, on neil lillearoom.

Temperatuuri märkimisväärne ööpäevane kõikumine valmimisprotsessi ajal annab neile veinidele iseloomulikud omadused, suurema happesuse ja tugeva lillearoomi. Need tegurid koos inimteguritega (jätkuv traditsiooniliste tootmismeetodite kasutamine) ja looduslike teguritega (pärismaiste sortide säilitamine ja muude kui pärismaiste sortide kohandamine) aitavad konkreetseid kõnealuse kaitstud päritolunimetusega kvaliteetvahuveine kujundada.

Liköörvein

Kaitstud päritolunimetusega „Costers del Segre“ liköörveinide tootmine

Kõrgemad päevased temperatuurid ja väike sademete hulk sügisel võimaldavad saagikoristust edasi lükata, mistõttu on saak väga suure suhkrusisaldusega. Tänu neile erilistele kliimatingimustele on tavaks kasutada liköörveinide tootmiseks hilja koristatud, osaliselt kuivatatud viinamarju. Mullatüüp võimaldab koristada nende veinide jaoks kasutatavate sortide saagi parimas seisundis, ilma et marjad oleksid üleküpsenud.

Poolvahuvein

Kaitstud päritolunimetusega „Costers del Segre“ poolvahuveinide suur happesus ja intensiivne lillearoom tulenevad suurest temperatuurikõikumisest viinamarjade küpsemise ajal, mil temperatuuride vahe ületab sageli 15 °C.

9. Olulised lisatingimused

Õigusraamistik

Riigisisesed õigusaktid

Lisatingimuse liik

Märgistamisega seotud lisasätted

Tingimuse kirjeldus

Need pakendid, mida kasutatakse kõnealuse kaitstud päritolunimetusega toodete turustamiseks, tuleb märgistada ühekordse identifitseerimistunnusega. Kasutada võib garantiipitserit, nummerdatud märgist, nummerdatud lisamärgist või kaitstud päritolunimetuse elektroonilist kontrollisüsteemi (kindlaks määratud veinitootja taotluse alusel). Olenemata sellest, milline süsteem valitakse, tuleb jälgitavus tagada haldaja kehtestatud menetluse alusel.

Õigusraamistik

Riigisisesed õigusaktid

Lisatingimuse liik

Pakendamine määratletud piirkonnas

Tingimuse kirjeldus

Veine ei pea villima määratletud geograafilises piirkonnas.

Link tootespetsifikaadile

https://goo.gl/Xeblp0